recursal/SuperWikiNEXT-32B huggingface dataset:
Zona rural do concello de Paredones
**Paredones** é un concello (*comuna*) de Chile da Provincia de Cardenal Caro, na Rexión de O'Higgins

Abrangue xunto cos concellos de Placilla, Pichilemu, Chépica, Santa Cruz, Pumanque, Palmilla, Peralillo, Navidad, Lolol, Litueche, La Estrella, Marchihue e Nancagua o Distrito Electoral N° 35 e pertence á 9ª Circunscrición Senatorial (*O'Higgins*). A vila naceu en 1646 e está situada a 200 km aproximadamente ao suroeste de Santiago de Chile e a 46 km de Pichilemu. Aséntase nunha pequena chaira rodeado de crebas e penelas que xustifican plenamente o seu nome. Paredones destaca pola súa arquitectura de adobe e tella, e mais tamén pola produción de  quinoa, moi utilizado na elaboración de diferentes pratos da gastronomía  local tradicional.

Demografía
----------

A concello de Paredones atingue unha superficie de 562 km2 e unha poboación de 6 695 habitantes (Censo INE: Ano 2002) e unha densidade de 11,92 hab/km2. Do total da poboación, 3.133 son mulleres (46,80%) e 3.562 son homes (53,20%). Un 67,21% (4.500) corresponde a poboación rural e un 32,79% (2.195) a poboación urbana.

Véxase tamén
------------

### Ligazóns externas

* Indicadores comunais de Paredones na Biblioteca do Congreso Nacional de Chile *(en castelán)*

|  |  |
| --- | --- |
| Control de autoridades | 
* Wd: Q51082
* WorldCat
* VIAF: 172145857085722922234
* BNCHL: 000412939
* GeoNames: 8261270
* TGN: 7283300

 |
Para outras páxinas con títulos homónimos véxase: Ganímedes.
Zeus en forma de aguia raptando a Ganímedes
**Ganímedes** identifícase na mitoloxía grega como un fermoso príncipe troiano (*o máis fermoso dos mortais*), descendente de Dárdano.

Mitoloxía
---------

Sendo aínda novo, case adolescente, Ganímedes atopábase coidando os rabaños de ovellas do pai Tros nas montañas próximas a Troia , e aconteceu que Zeus namorouse del. Converténdose en aguia, baixou voando do monte Olimpo e raptouno; outras fontes afirman que Zeus ordenou á súa aguia que o fixese. Xa no Olimpo Ganímedes foi nomeado copeiro dos deuses e era quen servía a ambrosía na copa do deus. Como pago polos seus servizos, Ganímedes foi feito inmortal e ascendido os ceos na forma da constelación de Acuario.

Para compensar a Tros, Zeus regaloulle os dous cabalos mais veloces do mundo, que podían correr pola auga, ou ben unha cepa de ouro que fixera Hefesto.

Notas
-----

1. ↑  Os distintos autores non concordan co lugar onde se producen os feitos. Para uns foi no monte Ida, na costa noroeste de Asia Menor (Anatolia), onde se fundaría a cidade de Troia; e para outros en Creta ou Eubea.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ganimedes*** |

### Bibliografía

* GRIMAL, Pierre: *Diccionario de mitología griega y romana*. Ed. Paidós, 1981.
Coordenadas: 33°46′24″S 151°17′04″L﻿ / ﻿-33.77333, -151.28444

Praia de Freshwater
**Freshwater** é un suburbio do norte de Sidney, no estado de Nova Gales do Sur, en Australia.

Xeografía
---------

O barrio está situado a unha altitude media de 10 msnm e ocupa unha superficie de 1,8 km2. 

Segundo o censo de 2016 contaba con 8 866 habitantes, polo que a súa densidade de poboación, nese ano, era de 4 930 hab./km2. 

O seu código postal é 2096. 

O ingreso medio semanal dos sus fogares é de 1 833 AUD, por riba da media nacional.

O barrio está situado a 17 km ao nordeste do Distrito Central de Negocios de Sidney, na zona do goberno local do municipio de Warringah, na rexión das praias do norte.

Orixe dos seus residentes
-------------------------

Dos seus residentes, o 67,7 % naceron en Australia, o 8,4 % en Inglaterra e o 2,9 % en Nova Zelandia.

Historia
--------

Desde 1923 até 2008 foi coñecida como Harbord.

Notas
-----

1. ↑  *Australian Bureau of Statistics* (27 de xuño de 2017). "Freshwater (State Suburb)". 2016 Census QuickStats. Consultado o 31 de agosto de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Freshwater, Nova Gales do Sur*** |

### Ligazóns externas

* Freshwater en *harborddiggers.com.au* *(en inglés)*.

|  |  |
| --- | --- |
| Control de autoridades | 
* Wd: Q5503096
* GeoNames: 6930431
* OSM: 5653141

 |
Angus en Escocia.
**Angus** (en gaélico escocés: *Aonghas*) é un concello de Escocia (Reino Unido). Limita cos concellos de Aberdeenshire, Perth and Kinross e Dundee. A capital administrativa é Forfar e a localidade máis poboada, Arbroath.

Angus, chamado até 1928 Forfarshire, foi un dos condados históricos de Escocia até 1975 en que foi convertido nun dos distritos da rexión de Tayside. Esta división administrativa durou até 1996 en que foi dividida en tres concellos, un dos cales foi Angus. Os límites actuais son os mesmos que tiña o antigo condado agás a cidade de Dundee que foi segregada para formar un concello propio.

Xeograficamente, Angus pódese dividir en tres áreas: ó norte e oeste, a área dos chamados cinco Vales de Angus (*Angus Glens*) de topografía montañosa. Está escasamente poboada e a economía é predominantemente rural. Ó sur e leste a topografía é de suaves outeiros bordeando o mar. Está máis densamente poboada, contén as maiores poboacións do concello e a cidade de Dundee na costa. Entre ambas as zonas atópase o val de Strathmore, palabra gaélica que significa *o Gran Val*, moi fértil e onde pasta o gando vacún autóctono chamado angus.

Notas
-----

1. ↑  Office for National Statistics. "United Kingdom: Counties and Unitary Authorities" (PDF).
2. ↑  Office for National Statistics. "Counties, Non-metropolitan Districts and Unitary Authorities".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Angus, Escocia Modificar a ligazón no Wikidata*** |

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q202177
* WorldCat
* VIAF: 146621956
* EBID: ID
* GeoNames: 2657306
* LCCN: n83198841
* MusicBrainz: ID
* NKC: ge972569
* OSM: 1921172
* SUDOC: 129967238

 |
**María Dorinda Ramos Ramos**, nada en Cerreda (Cerreda, Nogueira de Ramuín) en 31 de marzo de 1921 e finada en Madrid o 17 de decembro de 2017, foi unha mestra e empresaria galega, muller do tamén empresario Eduardo Barreiros.

Traxectoria
-----------

Orfa de nai ao nacer, o pai, que era dunha familia de pequenos propietarios agrícolas, casou de segundas e deixou a Ramos coas tías na aldea de Cerreda. Un tío de Dorinda Ramos era crego nunha parroquia próxima. Ramos marchou como estudante internada ao colexio das Carmelitas de Ourense, e posteriormente diplomouse en Maxisterio. Nese tempo, en 1940, Ramos coñeceu no autobús a quen acabaría sendo o seu home, Eduardo Barreiros, e o seu socio de proxectos empresariais. Casou con Barreiros no ano 1946, xusto cando Barreiros empezaba a colleitar éxitos empresariais coa contratación de obra pública na España do primeiro franquismo.

O negocio familiar mudou á transformación de motores de gasolina en diésel e nos primeiros anos cincuenta trasladáronse a Madrid para dirixir desde alí a empresa Barreiros. Nos anos sesenta chegan a un acordo con Chrysler para a compra de accións da súa empresa, que acabará supondo, a finais da década, a saída de Barreiros da empresa familiar e a reorientación a outros sectores, como a fabricación de penso, o sector do viño ou a minaría (casiterita). Nos anos oitenta expandiron os seus negocios a Cuba, se ben Dorinda Ramos nunca se chegou a instalar na illa. Logo do falecemento do home en 1992, Ramos retirouse da vida empresarial.

Desde 1997 e ata o seu falecemento foi presidenta de honra da Fundación Eduardo Barreiros.

Vida persoal
------------

A súa filla, Mariluz Barreiros Ramos, casou co empresario Jesús Polanco.

Notas
-----

1. 1 2 3 4  Thomas, Hugh (2009). *Eduardo Barreiros and the Recovery of Spain*. Yale University Press. ISBN 978-0-300-12-109-4.
2. ↑  Galiciae. "Muere María Dorinda Ramos, la columna vertebral de la familia Barreiros". *Galiciae* (en inglés). Consultado o 2017-12-24.
3. ↑  Región, La. "Dorinda Ramos: la mujer que nunca olvidó el barallete". *La Región* (en castelán). Consultado o 2019-03-01.
Coordenadas: 56°27′50″N 2°58′12″O﻿ / ﻿56.464, -2.970

O burgo real de **Dundee** (en gaélico: *Dùn Dèagh*, en escocés *Dundee*) é a cuarta cidade por número de habitantes de Escocia, cun censo de poboación de aproximadamente 190.000 habitantes e é igualmente unha das 32 subdivisións escocesas. A cidade sitúase na costa leste, na parte norte da baía do río Tay, preto da súa desembocadura no mar do Norte.

Historia
--------

A cidade edificouse ao redor dun outeiro basático, chamado hoxe en día *Dundee Law*, de 174 m de altura. Durante a idade de ferro o lugar sobre o que actualmente asentase Dundee estivo ocupado por un asentamento picto. No seu *History of the Scottish People* (Historia do Pobo de Escocia), de 1527, *Hector Boece* suxeriu que o nome picto do lugar foi *Alec-tum*, que significa *un lugar fermoso*, nome que ata 1607, segundo William Camdem, foi utilizado xunto ao actual para referirse á cidade.

Desde 1975, a cidade é o centro administrativo da rexión de Tayside, e foi en si mesma administrada como un dos distritos da devandita rexión. Desde a abolición do sistema administrativo de dous niveis en Escocia no 1996, a cidade de Dundee, incorporando o burgo de Ferry, pasou a ser unha autoridade autónoma, converténdoa nunha das subdivisións gobernamentais locais máis pequenas de Escocia en termos de superficie.

Dundee celebrou o seu octoxésimo aniversario no 1991, e é coñecida como a *Cidade do Discovery* en honor ao RRS Discovery, a famosa nave de exploración antártica de Robert Falcon Scott, que foi construída na cidade.

O 5 de marzo de 2004, Dundee foi recoñecida como a *Cidade do Comercio Xusto*, o que significa o recoñecemento á cidade como promotora deste tipo de comercio.

Curiosidade
-----------

Dundee é a cidade escocesa máis soleada, con máis de 1.400 horas de sol de media ao ano.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Dundee*** |

* Dundee City Council
* Dundee City Council Photo Archive
* Información de Dundee
* Universidade de Dundee
* Universidade de Abertay Dundee
* Dundee College
* Colección Dundonia Arquivado 22 de setembro de 2017 en Wayback Machine.
* Dialecto de Dundee Arquivado 17 de maio de 2019 en Wayback Machine.
* Hoteles en Dundee
* RRS Discovery y los Verdant Works
* Fragata Unicorn
* Catedral de St. Andrew

|  |  |
| --- | --- |
| Control de autoridades | 
* Wd: Q123709
* WorldCat
* VIAF: 143065420
* BRE: 1939821
* EBID: ID
* GEC: 0023154
* GeoNames: 2650752
* GND: 4207272-4
* LCCN: n80079663
* MusicBrainz: ID
* NKC: ge534174
* TGN: 7019133
* WOEID: 18637

 |
***Random Forest*** é un metaalgoritmo de aprendizaxe automática (Machine Learning) deseñado como unha modificación substancial da idea de empaquetado (bagging) que constrúe unha gran colección de *árbores* sen correlación para posteriormente calcular a súa media. Para a súa aplicación na maioría de problemas, a resolutividade do *Random Forest* é similar á do algoritmo de empaquetado, coa suma de que son máis sinxelos de adestrar e parametrizar. Como consecuencia, a súa popularidade é alta e desenvólvense en multitude de módulos de aprendizaxe automática.

Definición de Random Forest
---------------------------

A idea principal no metaalgoritmo de empaquetado é o cálculo da media sobre moitos modelos de ruído non distorsionados ou simplificados. As árbores, en informática, son candidatas ideais para emular a idea de empaquetado, posto que capturan complexas interaccións nas estruturas de calquera conxunto de datos dado. Así mesmo medra con suficiente profundidade para evitar calquera distorsión ou simplificación (bias). Sumado a que as árbores adoitan asociarse a grandes cantidades de ruído, benefícianse enormemente da limpeza a través do cálculo da media. Así mesmo, dado que cada árbore xerada por empaquetado ten idéntica distribución, espérase que a media de varios deles B achegue os mesmos resultados que a media individual.

A media de B variábeis aleatorias, cada unha cunha varianza de σ2 aporta unha varianza total de {\displaystyle 1/B}xσ2.

*Random Forest* introduciuse baixo está definición por Leo Breiman en 2001, aínda que a maioría das ideas presentábanse dispersas na literatura con anterioridade. Notabelmente Tin Kam Ho en 1995 introduciu o termo, e usouno parcialmente sobre subconxuntos aleatorios de características atopadas en común nun conxunto de datos.

Jerome H. Friedman en 2007 probou que incrementando e calculando a media de mostras de tamaño {\displaystyle N/2} aproxímase (en consideracións de bias e varianza) á idea de empaquetado, así como usar mostras menores que N reduce a varianza aínda máis (a través do proceso de decorrelación).

Notas
-----

1. ↑  Hastie, Trevor; Tibshirani, Robert (2001). *The Elements of Statistical Learning*. Springer.

Véxase tamén
------------

### Ligazóns externas

* Desenvolvemento libre en liña do software para *Random Forest*

|  |  |
| --- | --- |
| Control de autoridades | 
* Wd: Q245748
* MAG: 169258074

 |

|  |  |
| --- | --- |
| Identificadores | 
* MeSH: D000093743
* MeSH: G17.035.812
* UMLS: C5690776

 |
Coordenadas: 33°36′N 73°02′L﻿ / ﻿33.600, -73.033
**Rawalpindi** é unha cidade do norte de Paquistán situada no extremo setentrional da provincia do Punjab, a carón da capital do país, Islamabad.

Nun lugar de antigo poboamento, foi precisamente no tempo da construción da capital paquistaní despois da independencia cando Rawalpindi experimentou un gran crecemento, coma capital provisional (1957-1969) e polos moitos postos de traballo que a devandita construción xerou.

Hoxe é un importante centro militar e industrial de preto de dous millóns habitantes conurbado con Islamabad nunha aglomeración que conta con arredor de catro millóns.

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q93230
* WorldCat
* VIAF: 143070397
* BRE: 3488147
* GEC: 0054455
* GeoNames: 1166993
* GND: 4347440-8
* Google Maps: 685731858921739023
* LCCN: n80150834
* NKC: ge1059104
* SUDOC: 261756060
* TGN: 1083736

 |
**Rabia al Adawiyya al Qaysiyya** (en árabe رابعة العدوية القيسية) ou **Rabia Basri**, nada en Basora entre 713 e 717 e finada en 801, foi unha poeta e mística musulmá sufí.

Traxectoria
-----------

Pouco é o que se coñece da súa vida, existen múltiples tradicións baseadas en haxiografías. Algunhas tradicións descríbena como unha antiga escrava liberada que renunciou ao matrimonio e aos praceres efémeros para dedicarse só a Alá. Na mundo islámico vivíase unha etapa de incremento do ascetismo e Basora era unha das escolas máis influentes e debía a súa orixe a Hassan al-Basri e de Basora era tamén Al-Jahiz. Rabi está considerada unha figura importante da espiritualidade sufí e foi ela a que introduciu o ideal sufí do amor a Alá, mudando o ascetismo en misticismo. Ibn Arabi evocou a súa obra poética na súa principal obra *Kitâb Al-Futūḥāt al-Makkiyya*.

Filosofía
---------

A principal ensinanza da obra de Rabia é o amor místico e a amizade con Deus. Todo verdadeiro amador vai á procura da intimidade co seu amado, como ha facer o verdadeiro crente con Deus. E distingue entre o amor egoísta e pasadío por Deus, só para obter o seu favor, e o amor digno e duradeiro, que constitúe o amor á beleza de Deus. Como todos os sufís ao cabo buscou a unidade coa divindade (*an-nafs aṣ-ṣāfīyyah*). O amor (*ḥubb*) é só para Deus, non para os seus profetas nin outros símbolos relixiosos. A Deus hai que o amar por si mesmo, non por medo ao inferno e o desexo de acadar o Paraíso. Neste pensamento reside a innovación de Rabi, que se converteu no criterio estándar do sufismo posterior.

Notas
-----

1. ↑  Juan Eduardo Campo (2009). *Encyclopedia of Islam*. Facts on File. p. 578.
2. ↑  Aaron W. Hughes (2013). *Muslim Identities: An Introduction to Islam*. Columbia University Press. p. 168.
3. ↑  Annemarie Schimmel. "Sufism". *Encyclopædia Britannica*.
4. ↑  Hanif, N. (2002). *Biographical Encyclopaedia of Sufis*. II Central Asia and Middle East. Sarup & Sons. pp. 108–110.

|  |  |
| --- | --- |
| Control de autoridades | 
* Wd: Q256506
* WorldCat
* VIAF: 79062790
* BNF: 12117859c
* BRE: 3487161
* CERL: cnp00542891
* EBID: ID
* GND: 11893970X
* ISNI: 0000 0000 8913 9500
* MusicBrainz: ID
* NKC: jx20060704001
* NTA: 236474898
* SELIBR: 197908
* SUDOC: 029583705

 |
Para outras páxinas con títulos homónimos véxase: Agra.
Taj Mahal.
**Agra**[] (en hindi: *आगरा*, *"Āgra"*; en urdú: آگرہ) é unha cidade situada nas beiras do río Yamuna no estado de Uttar Pradesh, India. 1 334 900 habitantes (2004). O hindi, urdú e inglés son as linguas máis faladas na cidade.

Construída en 1475 por Badal Singh, sultán de Delhi, foi a capital do Imperio Mughal (1526-1658). O Taj Mahal (1630 - 1653) é o edificio máis coñecido da India, construído por Shah Jahan como mausoleo para a súa muller, foi declarado Patrimonio da Humanidade polo UNESCO.

|  |  |
| --- | --- |
|  | A Galipedia ten un portal sobre: ***India*** |


|  |  |
| --- | --- |
| Control de autoridades | 
* Wd: Q42941
* WorldCat
* VIAF: 153574610
* AAT: 300245462
* BRE: 3208851
* EBID: ID
* GEC: 0001031
* GeoNames: 1279259
* GND: 4000745-5
* Google Maps: 8668003459465886530
* MusicBrainz: ID
* NKC: ge472079
* OSM: 10001144
* SUDOC: 028683714
* TGN: 7001493
* Treccani: agra

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Coordenadas: 46°05′N 11°10′L﻿ / ﻿46.083, -11.167

Vista panorámica de Civezzano
Localización de Civezzano na provincia de Trento
**Civezzano** (*Zivezan* en dialecto trentino), é unha vila e comuna de Italia da provincia autónoma de Trento, no Trentino-Tirol do Sur.

Xeografía
---------

Situada a unha altitude media de 469 msnm, o municipio ocupa unha superficie de 15,67 km². No 2019 tiña 4057 habitantes,, cunha densidade de poboación de 258,9 hab./km².

Evolución demográfica
---------------------


|  |
| --- |
| **Gráfica de evolución demográfica de Civezzano entre 1861 e 2001** |
|  |
|  Fonte ISTAT - Elaboración gráfica de Wikipedia
 |

Notas
-----

1. ↑  Teresa Cappello & Carlo Tagliavini (1981): *Dizionario degli Etnici e dei Toponimi Italiani*. Bologna: Ed. Pàtron. ISBN 978-8-8936-4045-9.
2. ↑  Arquivado 24 de xullo de 2019 en Wayback Machine. ISTAT

Véxase tamén
------------

### Ligazóns externas

* Páxina web oficial de Civezzano *(en italiano)*.

|  |  |
| --- | --- |
| Control de autoridades | 
* Wd: Q268345
* WorldCat
* VIAF: 129163038
* GeoNames: 6537251
* GND: 4749202-8
* OSM: 46877
* TGN: 7005489

 |
|  |
| --- |
| Serie de artigos sobre a |
| **Historia de Exipto** |
|  |
| **Historia do Exipto Antigo** |
| * Período predinástico
* Período tinita
* Imperio Antigo
* Primeiro Período Intermedio
* Imperio Medio
* Segundo Período Intermedio
* Imperio Novo
* Terceiro Período Intermedio
* A Baixa Época
 |
| **O Exipto grecorromano** |
| **O Exipto árabe** |
| **O Exipto otomán** |
| **Muhammad Alí e os seus sucesores** |
| **Historia do Exipto contemporáneo** |

O **Segundo Período Intermedio** da historia de Exipto (1640-1550 a.C. aproximadamente) é o período de confusión que viviu Exipto entre o fin do Imperio Medio e o comezo do Imperio Novo.

Historia
--------

A brillante dinastía XII foi chegou á súa fin no final do século XIX a.C. e foi substituída pola máis débil dinastía XIII (1803-1649 a.C. aproximadamente), que tivo o primeiro faraón semítico (Khendjer). Esta dinastía non logrou manter o control de todo o imperio, e no leste do delta unha familia de orixe cananeo rompeu co imperio e estableceu a dinastía XIV (1725 ou 1805–1650 a.C.). Finalmente foron derrubadas polos "hicsos" ou "gobernantes de terras estranxeiras".

Os hicsos, de orixe asiática, reinaron (dinastías XV e XVI) primeiro desde Avaris e foron avanzando cara ao sur até tomaren Menfis. O seu primeiro faraón foi Salitis e o seu momento de maior poder corresponde ao reinado de Khian. Introduciron en Exipto os arreos do cabalo, o carro de guerra e o bronce.

A dinastía XVII (1580-1550 a.C.) foi establecida por unha casa real tebana, que xa en tempos da dinastía XIII se recoñecera vasala dos hicsos. Finalmente, acaudillados por Seqenenre Taa II e os seus fillos Kamés e Amosis, lograron unificar todo o Alto Exipto e instauraron o seu poder en tempos do hicso Apofis I.

| * v
* c
* e
Dinastías do antigo Exipto |
| --- |
| Protodinástico | I dinastía · II dinastía  · III dinastía |
| Antigo Reino | IV dinastía · V dinastía · VI dinastía |
| I Período Intermedio | VII dinastía / VIII dinastía · IX dinastía · X dinastía · XI dinastía |
| Reino Medio | XII dinastía · XIII dinastía · XIV dinastía |
| II Período Intermedio | XV dinastía · XVI dinastía · XVII dinastía |
| Reino Novo | XVIII dinastía · XIX dinastía · XX dinastía |
| III Período Intermedio | XXI dinastía · XXII dinastía · XXIII dinastía · XXIV dinastía · XXV dinastía |
| Época tardía | XXVI dinastía · XXVII dinastía · XXVIII dinastía  · XXIX dinastía · XXX dinastía · XXXI dinastía |
| Época grega e romana | macedonia · tolemaica |

|  |  |
| --- | --- |
| Control de autoridades | 
* Wd: Q206715
* AAT: 300020337
* LCCN: sh2010013155

 |
**Xosé María Arias Mosquera**, nado en Santiago de Compostela o 3 de decembro de 1953, é un avogado, empresario e banqueiro galego, presidente do Banco Pastor e conde de Fenosa.

Traxectoria
-----------

Fillo do empresario Joaquín Arias Díaz de Rábago e sobriño de Carmela Arias, condesa de Fenosa, estudou a escola nos Maristas da Coruña e bacharelato nos Xesuítas de Vigo. Despois licenciouse en Dereito pola Universidade de Santiago de Compostela. Ao rematar a carreira casa e marcha a Madrid, en 1975 a prepararse para ser rexistrador da propiedade. O seu pai cae enfermo, e regresa a Galicia en 1978.

Canda o seu irmán Vicente, comeza a traballar no Banco Pastor, na asesoría xurídica (1980). En 1983 foi nomeado subdirector dos servizos xurídicos, e en 1986, incorpórase ao consello de administración como letrado asesor. En 1988, foi nomeado subdirector xeral e secretario do consello de administración. Finalmente en 1991 convértese en director xeral de Banco Pastor, e en setembro de 2001 relevou a súa tía na presidencia do Banco Pastor.

Paralelamente, convertíase en vicepresidente de Unión Fenosa e vicepresidente da Fundación Barrié, e no presidente desta última a partir do falecemento en 2009 da súa tía. Tamén é vogal do padroado da Fundación Príncipe de Asturias e da Fundación Juana de Vega.

Xosé María Arias iniciou en 2001 unha forte reestruturación do banco que se inicia co lanzamento dun primeiro plan estratéxico de 2002 a 2005 que se continúa co Plan Delta, plan estratéxico que durará ata decembro de 2008. Estudou Alta Dirección de Empresas no IESE.

Galardóns
---------

En 2011 herdou o título nobiliario de conde de Fenosa.

Vida persoal
------------

É pai de Carmen Arias Romero, directora da Fundación Barrié.

Notas
-----

1. ↑  Orde JUS/1836/2011, de 15 de xuño, *BOE*, 2/7/2011.

Véxase tamén
------------

### Bibliografía

* Barrera, Feliciano, ed. (2002). "Arias Mosquera, José María". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. p. 42. ISBN 84-8064-113-4.
Para outras páxinas con títulos homónimos véxase: Melo.

Coordenadas: 32°22′05″S 54°10′04″O﻿ / ﻿-32.36806, -54.16778

**Melo** é unha cidade do Uruguai, capital do departamento de Cerro Largo. Está situada no centro do departamento, a 60 km da fronteira co Brasil, sobre as marxes do Arroio Conventos, ramificación do río Tacuarí.

Historia
--------

Antes da fundación da Guardia de Melo, os territorios eran poboados por tribos indíxenas orixinarias, sendo a máis importante a dos chamados arachanes. Estes ocupaban as terras do nordeste e leste, desde a Cuchilla de Haedo até a Laguna Merín.

O 27 de xuño de 1795, o Vicerrei do Río da Prata, Don Pedro de Melo de Portugal y Villena, solicita a fundación dunha poboación nas beiras do río Tacuarí. O funcionario da coroa española, Don Agustín de la Rosa, interpretando a hidrografía local, establece a vila a orillas do arroio dos Conventos. Dous anos máis tarde, en 1797, instálase a primeira parroquia de Nosa Señora do Pilar e San Rafael, hoxe catedral, sede do Bispado de Melo e Treinta y Tres.

Dada a súa proximidade coas fronteiras das colonias portuguesas no Brasil, a "Villa de Melo" —como se chamou orixinalmente— foi invadida polos portugueses en 1801, en 1811 e en 1816. Nese período, a vila é tomada polos portugueses, sendo en 1811, cando o xeneral portugués Diego de Souza, Gobernador de Río Grande, dispón a toma e ocupación da Vila que pasa a depender do goberno de Portugal. O 2 de abril de 1816 créase o departamento de Cerro Largo, como xurisdición política e territorial, sendo en 1824, cando a poboación da Vila de Melo, acepta e respecta a Constitución Imperial de Portugal, o Brasil e Algarve.

O 20 de novembro de 1827, ingresa en Cerro Largo o exército nacional das Provincias Unidas do Río da Prata, ao mando do Xeneral Juan Antonio Lavalleja, desaloxando aos brasileiros da Vila. Finalmente, coa independencia definitiva do Estado uruguaio, Melo foi oficialmente declarada capital do departamento.

O 25 de xullo de 1830, a poboación da "Vila de Melo" xura solemnemente a súa adhesión á Constitución Nacional da nova República Oriental do Uruguai. Os últimos anos do século XIX favorecen o seu desenvolvemento. Ao cumprirse o centenario da súa fundación, en 1895, outórgaselle o rango de cidade, asumindo o rol de Capital do departamento ou Xurisdición Política de Cerro Largo.

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q738250
* WorldCat
* VIAF: 130193900
* EBID: ID
* GeoNames: 3441702
* LCCN: n81050023
* TGN: 1024928

 |
**Ahuachapán** é un municipio do Distrito e Departamento de Ahuachapán, está situado a 100 quilómetros de distancia da cidade de San Salvador, é capital do departamento do mesmo nome.

Está confinado ó norte por San Lourenzo e a República de Guatemala; ó leste por San Lourenzo, Atiquizaia e Turin; ó sur por Xuaiúa (Departamento de Sonsonate), Apaneca, Concepción de Ataco e Tacuba; e ó leste pola República de Guatemala. A súa extensión é de 244.84 km² e a súa poboación é de 124,012 habitantes (est. 2006). O seu río principal é O Paz. O seu principal cultivo é o café e ten beneficios de café na zona. Ten varios sitios turísticos, como por exemplo: Os Ausois, as lagoas do Chán e de Morán, Os saltos de Atehuecillas e de Malacatiupán. Para a súa administración, o municipio divídese en 28 cantóns, os cales son: Ashapuco, Chancuyo, Chipilapa, Cuyanausul, O Anonal, O Roble, O Tigre, O Barro, Guayaltepec, A Coyotera, A Danta, A Muntañiña, As Chinamas (posto de fronteira), Chán de Doña María, Chán da Lagoa ou O Espiño, Loma da Gloria, Os Huatais, Os Magueis, Os Toles, Nexapa, Palo Pique, Río Frío, San Lázaro, San Ramón, Santa Cruz, Santa Rosa Acacalco, Suntecumat e Tacubita.

Departamento de Ahuachapán
--------------------------

O Departamento de Ahuachapán, é o máis occidental dos 14 departamentos nos que está dividido O Salvador. Ten unha área de 1,239.60 quilómetros cadrados e unha poboación estimada para o 2006 de 361,953 habitantes. Para a súa administración divídese en 12 municipios, os cales son:

### Municipios

* Ahuachapán
* Jujutla
* Atiquizaya
* Concepción de Ataco
* El Refugio
* Guaymango
* Apaneca
* San Francisco Menéndez
* San Lorenzo
* San Pedro Puxtla
* Tacuba
* Turín

Véxase tamén
------------

### Ligazóns externas

* Páxina Oficial de Ahuachapán *(en castelán)*

|  |  |
| --- | --- |
| Control de autoridades | 
* Wd: Q186935
* WorldCat
* VIAF: 124378174
* EBID: ID
* GEC: 0420980
* GeoNames: 3587426
* LCCN: n83227646
* OSM: 6744515
* WOEID: 76818

 |
**José Lemos Rodríguez**, nado en Salvaterra de Miño o 1 de febreiro de 1962 e finado o 21 de setembro de 2023, máis coñecido como **Pepe Lemos**, foi un futbolista e adestrador galego que xogou como defensor no Celta e no Valladolid e no Porriño Industrial, equipo que despois adestrou. Xogaba na demarcación de lateral dereito.

Participou nun partido amigábel coa selección española, na homenaxe a Alvelo, sendo seleccionador o galego Luis Suárez.

Traxectoria
-----------

Formouse nas categorías inferiores do Celta de Vigo con cuxo primeiro equipo subiu, en 1979 con 17 anos, trala entrada en vigor da normativa segundo a cal era obrigatorio aliñar a dous xogadores sub-20 en cada encontro na Segunda División e divisións inferiores, e que permanecesen no campo polo menos 15 minutos.

O seu debut oficial foi o 14 de outubro de 1979 en Castelló, con derrota por 1-0. Estreouse como goleador pouco despois ante o Getafe CF a centro do brasileiro Ademir. Rematou esa primeira tempada disputando un total de 22 encontros pero rematou co descenso a Segunda División B. A seguinte foi unha gran tempada do Celta, que volveu a Segunda División da man do técnico Milorad Pavić e cun gran papel de Pepe Lemos.

A tempada 1981-82 consumábase o ascenso do club a Primeira División, debutando o xogador de Salvaterra na máxima categoría na campaña 82/83, o 5 de setembro de 1982, con 20 anos. Durante os anos seguintes consolidouse no equipo galego, co que xogou entre a máxima categoría e a segunda división.

En 1986, despois de sete tempadas no Celta de Vigo, tempo no que pasou outros dous anos en Segunda División antes de recuperar a categoría, comprou a súa carta de liberdade tras consumarse un novo descenso do club olívico e fichou polo Real Valladolid. Nesa campaña xogou 16 partidos, pero a partir da seguinte fíxose titular, condición que mantivo até 1992, cando despois de xogar durante seis tempadas, ao final das cales rematou xogando de lateral esquerdo, o Valladolid descendeu a segunda e o galego abandonou o equipo. En total, sumou 214 partidos e 3 goles na primeira división.

Tras deixar o Valladolid xogou no Porriño Industrial, club no que se retirou e ao que adestrou posteriormente. Tamén disputou a liga de fútbol indoor co equipo de veteranos do Celta de Vigo. 

### Selección española

Xogando no Valladolid foi convocado pola selección española por Luis Suárez para o amigábel contra o Celta de Vigo en homenaxe a José Manuel Alvelo en Balaídos o 28 de decembro de 1988. Porén non se considera internacional xa que o encontro non se considera oficial ao ser contra un club.

Notas
-----

1. ↑  Ignacio Bailador (2023-09-21). "Fallece Pepe Lemos, titular en la final del 89". Consultado o 2023-09-21.
2. ↑  Lemos
3. ↑  "PEPE LEMOS". Consultado o 2023-09-22.
4. ↑  "Muere Pepe Lemos, exfutbolista de Celta y Valladolid". *MARCA* (en castelán). 2023-09-21. Consultado o 2023-09-22.

Véxase tamén
------------

### Ligazóns externas

* Perfil de Pepe Lemos

|  |  |
| --- | --- |
| Control de autoridades | 
* Wd: Q11929101
* BDFutbol: 1366
* Transfermarkt: 273633

 |
**Europa Central** é a rexión que engloba ás nacións que se atopan na parte central de Europa. Non existe un acordo unánime sobre que territorios forman esta rexión. Adóitanse citar Alemaña, Austria, Suíza, Polonia, Hungría e Liechtenstein.

Outros países como Hungría, República Checa e Eslovaquia adoitan incluírse dentro desta zona, pero tamén dentro de Europa do leste.

Esta situación débese ás diferentes consideracións de carácter histórico máis ca xeográfico. Como consecuencia de ser o centro continental (tal como indica o seu nome). Centroeuropa viviu moitos cambios, sendo escenario de importantes acontecementos, como as dúas primeiras guerras mundiais.

A fronteiras entre a Europa central e as súas veciñas están fortemente delimitadas por barreiras naturais ao norte e ao sur. Desta forma Europa do norte (ou Escandinavia) fica separado polo Mar Báltico e a ao sur delimítase mediante os Alpes. As fronteiras coa Europa occidental e a Europa oriental son máis confusas.

|  |  |
| --- | --- |
| Control de autoridades | 
* Wd: Q27509
* WorldCat
* VIAF: 151180158
* BNCF: 19049
* GND: 4039677-0
* LCCN: sh85021901
* NKC: ge137882
* SUDOC: 033661766

 |
Coordenadas: 55°01′N 82°56′L﻿ / ﻿55.017, -82.933


|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Novosibirsk** (en ruso: *Новосибирск*) é unha cidade rusa, capital administrativa do óblast de Novosibirsk.

Poboación
---------

É a terceira cidade máis poboada do país despois de Moscova e San Petersburgo, con 1.547.910 habitantes segundo o censo de 2014. A aglomeración urbana xa conta aproximadamente cuns 1.900.000 habitantes.

Orixe histórica
---------------

Foi fundada no 1893. O emperador Alexandre III de Rusia comezou a construción do ferrocarril Transiberiano. Considerouse que o ferrocarril cruzaría o río Obi preto da antiga cidade de Kolyvan, pero finalmente decidiuse que se construíse unha ponte na cidade de Krivoschokovo. Serían necesarios moitos homes para construír esta ponte, e iso deu paso ao crecemento do asentamento de Novonikoláyevsk, como antes se chamaba a cidade de Novosibirsk, polo que se converteu nos anos seguintes nunha das cidades máis grandes da parte asiática de Rusia.

Grazas ao intercambio e florecemento de novos negocios, a vila converteuse nunha gran cidade; Novonikolayevsk recibiu oficialmente o status de cidade en decembro de 1903.

Situación e superficie
----------------------

A cidade conta cunha superficie duns 506,67 km² e divídese en 10 distritos administrativos.

Transportes
-----------

A cidade conta co Aeroporto Internacional de Novosibirsk e un sistema do metro inaugurado no 1986, de dúas liñas. O emperador Alexandre III creou unha vía férrea que une a rexión de Siberia co resto do país; iso deu comezo á construción do ferrocarril Transiberiano.

A distancia desde Novosibirsk até Moscova é duns 3.191 quilómetros.

Notas
-----

1. ↑  "History of Novosibirsk". *www.allsiberia.com* (en inglés). Consultado o 2022-06-12.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

* Transiberiano
* Río Obi

|  |  |
| --- | --- |
|  | Wikimedia Commons ten máis contidos multimedia na categoría:  ***Novosibirsk Modificar a ligazón no Wikidata*** |

### Ligazóns externas

* Páxina oficial da cidade *(en ruso)*

|  |  |
| --- | --- |
| Control de autoridades | 
* Wd: Q883
* WorldCat
* VIAF: 264260819
* BNE: XX6060724
* BNF: 11945176d
* BRE: 2668227
* EBID: ID
* FAST: 1218644
* GEC: 0046563
* GeoNames: 1496747
* GND: 4042717-1
* LCCN: n82029398
* MusicBrainz: ID
* NKC: ge307739
* OSM: 1751445
* SUDOC: 027401790

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Oymyakon** (ruso: *Оймяко́н*, iacut: *Өймөкөөн*, Öymököön) é unha localidade do Leste de Siberia (Rusia), xunto ó Río Indigirka, na República de Sakha, en 2010 tiña 462 habitantes. É coñecida por ter o marca de temperatura máis baixa nunha localidade permanentemente habitada, co valor de -71,2ºC (-96ºF), rexistrado en xaneiro de 1926.

Oymyakon sitúase a 63º 15' Norte de latitude e 143º 9' Este de lonxitude, cerca de 800 quilómetros ó leste de Yakutsk, unha das máis importantes cidades de Siberia.

O seu nome en lingua iacut significa «auga líquida» ou «auga que non se conxela», debido ás augas termais próximas ao asentamento.​ O inverno dura nove meses e é moi duro, os peixes conxelanse en só trinta segundos despois de ser sacados do río e gárdanse nos sotos das casas ao igual que o leite, que xamais é líquido, e a gasolina dos autobuses solidificase se se apaga o motor. Os habitantes aliméntanse de carne de cabalo e reno. O curto período estival permite obter algúns vexetais, ausentes dos hábitos alimentarios durante todo o resto do ano.

A escola pecha cando as temperaturas se sitúan por baixo dos -52 °C. A tinta das estilográficas conxélase habitualmente, e todo o equipamento electrónico presenta un mal comportamento en función das diferentes reaccións de dilatación e contracción dos metais a temperaturas extremadamente baixas.

Climograma de Oymyakon.

Notas
-----

1. ↑  Rodríguez Pina, Gloria (22 de xaneiro de 2017). "Cosas de la vida a -50 ºC en Oymyakon, el pueblo más frío del mundo". *Verne* (en castelán).

|  |  |
| --- | --- |
| Control de autoridades | 
* Wd: Q192098
* WorldCat
* VIAF: 144441989
* FAST: 1298553
* GeoNames: 2122311
* LCCN: n2002040799
* NKC: ge932346
* SUDOC: 177393300

 |
A **Association for the Sociology of Religion (ASR)** é unha asociación académica que centra o seu interese no estudo e divulgación da socioloxía da relixión, conta con máis de 700 membros e celebra as súas xuntanzas nos mesmos lugares e á vez que a American Sociological Association.

Historia
--------

A ASR fundárona sociólogos católicos en 1938 co nome de **American Catholic Sociological Society**. A organización tomou o seu nome actual en 1970, reflectindo as mudanzas que supuxo o Concilio Vaticano II e a política do Vaticano de se abrir a outras confesións.

Actividades
-----------

A publicación oficial da asociación é *Sociology of Religion: A Quarterly Review* de publicación trimestral, primeiro publicada en 1940 co nome de **American Catholic Sociological Review** e cambiado en 1963 por **Sociological Analysis. A Publication of American Catholic Sociological Society**. e en 1967 por **Sociological Analysis. A Journal in Sociology of Religion**, esa mudanza de nome, que reflectía o cambio desde unha perspectiva católica a outra máis centrada no estudo da socioloxía da relixión, supuxo unha diverxencia no seo da asociación e que algúns dos seus membros deixaran a organización. A ASR coedita a colección *Religion and the Social Order*..

Entre os presidentes da ASR estiveron David G. Bromley, James T. Richardson, Eileen Barker e Benton Johnson

Notas
-----

1. 1 2 3 4 5  Swatos, William H.; Kivisto, Peter (1998). Rowman Altamira, ed. *Encyclopedia of religion and society*. ISBN 978-0-7619-8956-1. Consultado o 20 de maio de 2012.
2. ↑  Lewis, James R. (2004). *The Oxford handbook of new religious movements*. Oxford University Press US. pp. xi. ISBN 978-0-19-514986-9.
3. ↑  Bromley, David G. (2007). Oxford University Press US, ed. *Teaching new religious movements*. pp. x. ISBN 978-0-19-517729-9.
4. ↑  Beckford, James A.; Richardson, James T. (2003). Routledge, ed. *Challenging Religion: Essays in Honour of Eileen Barker*. pp. 5. ISBN 978-0-415-30948-6.
5. ↑  Swatos, William H.; Peter Kivisto (1998). Rowman & Littlefield Publishers, ed. *Encyclopedia of Religion and Society*. Latham, Maryland. pp. 251–252. ISBN 978-0-7619-8956-1.

Véxase tamén
------------

### Ligazóns externas

* Web oficial da ASR *(en inglés)*

|  |  |
| --- | --- |
| Control de autoridades | 
* Wd: Q4809567
* WorldCat
* VIAF: 121789434
* BIBSYS: 90696789
* BNF: 12255312v
* CiNii: DA07285598
* FAST: 632280
* GND: 1023683-1
* ISNI: 0000 0001 2149 5717
* LCCN: n88600754
* NKC: kn20070914009
* NLA: 35883955
* SUDOC: 031314376

 |
**Death** foi unha banda estadounidense de garage rock e punk rock formada en Detroit, Míchigan no ano 1971 polos irmáns Bobby (baixo, voces), David (guitarra) e Dannis Hackney (batería). O trío afroamericano comezou como un grupo de R&B pero cambiouse ao rock despois de ver un concerto de The Who. A súa asistencia a un concerto de Alice Cooper tamén xogou un papel importante na súa inspiración.

Historia
--------

A principios dos anos 60, uns noviños irmáns Hackney viron a carón de seu pai a primeira aparición dos Beatles no programa *The Ed Sullivan Show*. Ao día seguinte David atopou unha guitarra nunha calexa e decidiu aprender a tocala. Os seus irmáns Bobby e Dannis pronto seguiron o seu exemplo e comezaron a facer música xuntos.

Os irmáns practicaron e gravaron as súas primeiras demos nunha habitación da casa familiar, realizando o seu primeiro concerto no garaxe. Orixinalmente fixéronse chamar Rock Fire Funk Express, pero David convenceu aos seus irmáns para cambiar o nome da banda a Death.

En 1974, nos United Sound Studios de Detroit, gravaron co enxeñeiro Jim Vitti sete temas compostos por David e Bobby. Segundo a familia Hackney, o presidente de Columbia Records Clive Davis financiou as gravacións, pero pediu á banda que cambiase de nome para facelo máis comercial. Cando os Hackneys se negaron, Davis deixou de apoialos. Finalmente só gravaron eses sete temas en vez dos doce planeados. O ano seguinte auto-editaron 500 copias das sesións no sinxelo de 7" "Politicians in My Eyes" coa cara-B "Keep on Knocking", a través do seu selo Tryangle. Death oficialmente se separou en 1977.

Os irmáns entón mudáronse cara Burlington, Vermont, e editaron dous álbums de gospel rock como The 4th Movement a principios dos anos 80. David volveu a Detroit en 1982, e morreu dun cancro de pulmón en 2000. Bobby e Dannis viven aínda en Vermont e lideran a banda de reggae Lambsbread.

En 2009, Drag City Records lanzou os sete temas da súa sesión de 1974 en United Sound en CD e vinilo co título *...For the Whole World to See*. No mes de setembro dese ano reformouse a banda, cos irmáns Bobby e Dannis Hackney, e co guitarrista de Lambsbread Bobbie Duncan substituíndo a David Hackney. Con esta formación realizarían tres concertos.

Durante unha actuación no Boomslang Festival de Lexington, Kentucky no ano 2010, a banda anunciou que Drag City publicaría un novo álbum con demos anteriores ás súas sesións de 1974. O álbum *Spiritual • Mental • Physical* foi editado en xaneiro de 2011.

Discografía
-----------

* "Politicians in My Eyes" b/w "Keep on Knocking" 7" - 1976
* *...For the Whole World to See* - 2009
* *Spiritual • Mental • Physical* - 2011



1. ↑  "A Band Called Death: The Documentary - Line Out - The Stranger". *web.archive.org*. 2015-07-22. Archived from the original on 22 de xullo de 2015. Consultado o 2021-11-10.
Para outras páxinas con títulos homónimos véxase: Celas.

**Vinxeira** é un lugar da parroquia de Celas, no concello de Culleredo, (provincia da Coruña). Está formada polos lugares de Vinxeira Grande e Vinxeira Pequena, e que están separadas polo río dos Pregos e que discorre de sur a norte. Segundo o INE en 2016 Vinxeira de Arriba e de Abaixo tiñan 277 habitantes (137 homes e 140 mulleres).

Actualmente denomínase ambos lugares como Vinxeira Grande e Vinxeira Pequena aínda que se ten empregado *Vinseira*, con **s** en vez de **x**.[]

Lugares e parroquias
--------------------

### Lugares de Celas

| Lugares da parroquia de Celas no concello de Culleredo |  |
| --- | --- |
| Celas | A Ermida | A Gándara | O Morteiral | Peiro de Arriba | Rumbo | Ternande | Vinxeira Grande | Vinxeira Pequena |

### Parroquias de Culleredo

| Galicia | Provincia da Coruña | Parroquias de Culleredo |  |
| --- | --- |
| Almeiras (San Xián) | O Burgo (Santiago) | Castelo (Santiago) | Celas (Santa María) | Culleredo (Santo Estevo) | Ledoño (San Pedro) | Orro (San Salvador) | Rutis (Santa María) | Sésamo (San Martiño) | Sueiro (Santo Estevo) | Veiga (San Silvestre) |
Para outras páxinas con títulos homónimos véxase: Javier Varela.

**Javier Varela Pérez**, nado en Antas de Ulla o 2 de maio de 1964, é un político galego do PPdeG.

Traxectoria
-----------

Fillo de José Antonio Varela Casal, alcalde de Antas de Ulla. Entrou a traballar no Concello de Antas de Ulla como persoal laboral contratado, xunto coa súa muller. Nas eleccións municipais de 1995 figurou no posto 13 da candidatura do PP en Antas de Ulla. Trala morte do seu pai o 24 de xullo de 1998, sucedeuno interinamente José Robustiano Taboada, ata que a finais de agosto elixíron alcalde a Javier. Nas municipais de 1999 encabezou a candidatura do Partido Popular de Galicia á alcaldía de Antas e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta.

Varela foi obxecto de dúas auditorías por parte do Consello de Contas de Galicia, motivadas pola demora na presentación dos balances anuais do concello. Tales balances levaban catro anos sen presentarse, os correspondentes ao período 2004-2007. Segundo o alcalde, o motivo foi que o interventor municipal non estaba de acordo cos balances elaborados pola alcaldía. Nese momento a Comisión de Contas municipal levaba 12 anos sen ser convocada.

Varela foi acusado pola oposición de irregularidades na xestión económica do concello, de ocultación de facturas e de opacidade na contabilidade da sociedade municipal Empresa de Promoción Integral do Concello de Antas de Ulla S.L. entre outras acusacións.

Ademais Varela denunciou ter sido suplantado na rede social Tuenti por uns descoñecidos, que terían mantido conversas con menores de idade. A denuncia foi presentada perante a Garda Civil.

En xaneiro de 2016 consolidou catro prazas de funcionario do Concello, a súa propia, a da súa muller, a da muller dun concelleiro do PP e a dunha persoa vinculada ao partido.

|  |  |  |
| --- | --- | --- |
| Predecesor:**José Antonio Varela Casal** |  **Alcalde de Antas de Ulla** 1998 - 2023 | Sucesor:**Pilar García Porto** |

Notas
-----

1. ↑  *La Voz de Galicia*, Monforte, 30-8-1998, p. L47.
2. ↑  *Tras varios años sin hacerlo, el Concello de Antas de Ulla pondrá sus cuentas al día*. www.lavozdegalicia.es, 27/10/2010. *(en castelán)*
3. ↑  *PSOE e BNG denuncian ocultación de facturas no Concello de Antas* Arquivado 24 de novembro de 2010 en Wayback Machine.. elprogreso.galiciae.com, 21/11/2010.
4. ↑  *El alcalde de Antas denunció que le crearon un falso perfil en Tuenti para desprestigiarlo* www.lavozdegalicia.es, 05/06/2010. *(en castelán)*
5. ↑  *Un alcalde de Lugo crea cuatro plazas de funcionario para él, su esposa y sus allegados* Arquivado 06 de febreiro de 2016 en Wayback Machine.. www.lasexta.com, 30/01/2014. *(en castelán)*

Véxase tamén
------------

### Outros artigos

* Eleccións municipais en Antas de Ulla

### Ligazóns externas

* Javier Varela: "A maior parte do orzamento municipal vai para servizos sociais e así debe seguir sendo", entrevista en *El Progreso*.
Rúa de Annapolis
**Annapolis** é a capital do estado de Maryland, Estados Unidos. Tamén é a capital do condado de Anne Arundel, ten 35.838 habitantes (2000).

Historia
--------

Fundada polos puritanos en 1649 co nome de **Providence**, posteriormente déuselle o nome de Anne Arundel en honra da dona de Lord Baltimore. En 1708 sir Francis Nicholson moveu a capital da colonia aquí e cambioulle o nome en honra da raína Ana. En 1783 Annapolis converteuse temporalmente na capital dos Estados Unidos despois da sinatura do Tratado de París.

Linguas
-------

87,6% inglés, 7,1% castelán, 1,2% francés, 0,8% grego, 0,6% tagalo, 0,6% alemán.

|  |  |
| --- | --- |
| Control de autoridades | 
* Wd: Q28271
* WorldCat
* VIAF: 123791303
* BLBNB: 001055642
* BNE: XX5550230
* BNF: 12288085k
* BRE: 694989
* EBID: ID
* FAST: 1206088
* GEC: 0004213
* GeoNames: 4347242
* GND: 4079793-4
* GNIS: 595031
* Google Maps: 4897758043919886155
* ISNI: 0000 0004 0433 6599
* LCCN: n79091223
* MusicBrainz: ID
* NKC: ge631034
* OSM: 133571
* SUDOC: 196225299
* TGN: 7013303
* Treccani: annapolis
* WOEID: 2354877

 |